stanford-oval/wikipedia huggingface dataset:
อุทยานแห่งชาติกาซีรังคา

| อุทยานแห่งชาติกาซีรังคา |
| --- | --- |
ไอยูซีเอ็นประเภท 2 (อุทยานแห่งชาติ)
ทุ่งหญ้าน้ำท่วมถึงในอุทยานแห่งชาติกาซีรังคา
ที่ตั้งของอุทยานแห่งชาติกาซีรังคาแสดงแผนที่รัฐอัสสัมอุทยานแห่งชาติกาซีรังคา (ประเทศอินเดีย)แสดงแผนที่ประเทศอินเดีย
ที่ตั้ง: อำเภอโคลาฆาตกับนากาโอน
เมืองใกล้สุด: โคลาฆาต
พิกัด: 26°40′N 93°21′E﻿ / ﻿26.667°N 93.350°E﻿ / 26.667; 93.350
พื้นที่: 858.98 ตารางกิโลเมตร (536,860 ไร่)
จัดตั้ง: 1905; 120 ปีที่แล้ว (1905) 1974; 51 ปีที่แล้ว (1974) (ในฐานะอุทยานแห่งชาติ)
หน่วยราชการ: รัฐบาลรัฐอัสสัม   รัฐบาลอินเดีย
มรดกโลก: แหล่งมรดกโลกของยูเนสโกตั้งงแต่ ค.ศ. 1985
| อุทยานแห่งชาติกาซีรังคา * |
| --- | --- |
  แหล่งมรดกโลกโดยยูเนสโก
ประเทศ:  อินเดีย
ภูมิภาค **: เอเชียใต้
ประเภท: มรดกทางธรรมชาติ
เกณฑ์พิจารณา: ix, x
อ้างอิง: 337
ประวัติการขึ้นทะเบียน
ขึ้นทะเบียน: 1985 (คณะกรรมการสมัยที่ 9)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อุทยานแห่งชาติกาซีรังคา (อังกฤษ: Kaziranga National Park, อัสสัม: কাজিৰঙা ৰাষ্ট্ৰীয় উদ্যান, Kazirônga Rastriyô Uddan) เป็นอุทยานแห่งชาติในอำเภอโคลาฆาต (Golaghat) และ นากาโอน (Nagaon) ของรัฐอัสสัม ประเทศอินเดีย เป็นมรดกโลกซึ่งเป็นถิ่นอาศัยของแรดอินเดียจำนวนมากถึงสองในสามของโลก รายงานจากสำมะโนที่จัดขึ้นในเดือนมีนาคม ค.ศ. 2018 ซึ่งร่วมดำเนินการโดยกรมป่าไม้ของรัฐบาลอัสสัมและองค์การนอกภาครัฐด้านสัตว์ป่าบางส่วนที่ได้รับการยอมรับ ประชากรแรดในอุทยานแห่งชาติกาซีรังคามี 2,413 ตัว ประกอบด้วยแรดวัยผู้ใหญ่ 1,641 ตัว (เพศผู้ 642 ตัว, เพศเมีย 793 ตัว, ไม่ทราบเพศ 206 ตัว); วัยรุ่น 387 ตัว (เพศผู้ 116 ตัว, เพศเมีย 149 ตัว, ไม่ทราบเพศ 122 ตัว); และวัยเด็ก 385 ตัว
กาซีรังคายังเชิดหน้าชูตาด้วยมีประชากรเสือโคร่งหนาแน่นที่สุดในหมู่พื้นที่คุ้มครองด้วยกันทั่วโลกและจัดตั้งเขตสงวนพันธุ์เสือขึ้นในปี ค.ศ. 2006 อุทยานยังเป็นบ้านและแหล่งขยายพันธุ์ของประชากรจำนวนมากของช้าง ควายป่า และ กวางบึง กาซีรังคายังเป็น พื้นที่สำคัญเพื่อการอนุรักษ์นก โดยองค์การชีวปักษานานาชาติ (Birdlife International) สำหรับเพื่อการอนุรักษ์นกท้องถิ่น เมื่อเปรียบเทียบกับเขตคุ้มครองอื่นๆในประเทศอินเดียกาซีรังคาประสบความสำเร็จในการอนุรักษ์สิ่งแวดล้อมทางธรรมชาติเป็นอย่างมาก และด้วยตำแหน่งที่อยู่ริมขอบของจุดที่มีความหลากหลายทางชีวภาพสูงของเทือกเขาหิมาลัยตะวันออก อุทยานจึงมีความหลากหลายทางสปีชีส์สูงอย่างเห็นได้ชัด
อุทยานแห่งชาติกาซีรังคาประกอบไปด้วยทุ่งหญ้ากว้างขวาง ลุ่มน้ำท่วมถึง และป่าไม้เขตร้อนหนาแน่น มีแม่น้ำไหลผ่านถึง 4 สายรวมถึงแม่น้ำพรหมบุตร และอุทยานยังประกอบด้วยแหล่งน้ำขนาดเล็กจำนวนมาก นอกจากนี้กาซีรังคาเป็นประเด็นในหนังสือหลายเล่ม เพลงหลายเพลง และเอกสารหลายๆเรื่อง อุทยานพึ่งฉลองครบรอบหนึ่งร้อยปีหลังมีการจัดตั้งเป็นป่าสงวนในปี ค.ศ. 1905
อ่านเพิ่ม

Barthakur, Ranjit; Sahgal, Bittu (2005). The Kaziranga Inheritance. Mumbai: Sanctuary Asia.
Sandesh, Kadur; Thengummoottil, George (2014). Kaziranga National Park. ASSAM: UNESCO.
Choudhury, Anwaruddin (2000). The Birds of Assam. Guwahati: Gibbon Books and World Wide Fund for Nature.
Choudhury, Anwaruddin (2003). Birds of Kaziranga National Park: A checklist. Guwahati: Gibbon Books and The Rhino Foundation for Nature in NE India.
Choudhury, Anwaruddin (2004). Kaziranga Wildlife in Assam. India: Rupa & Co.
Choudhury, Anwaruddin (2010). The vanishing herds : the wild water buffalo. Guwahati, India: Gibbon Books, Rhino Foundation, CEPF & COA, Taiwan.
Dutta, Arup Kumar (1991). Unicornis: The Great Indian One Horned Rhinoceros. New Delhi: Konark Publication.
Gee, E.P. (1964). The Wild Life of India. London: Collins.
Jaws of Death—a 2005 documentary by Gautam Saikia about Kaziranga animals being hit by vehicular traffic while crossing National Highway 37, winner of the Vatavaran Award.
Oberai, C.P.; B.S. Bonal (2002). Kaziranga: The Rhino Land. New Delhi: B.R. Publishing.
Shrivastava, Rahul; Heinen, Joel (2007). "A microsite analysis of resource use around Kaziranga National Park, India: Implications for conservation and development planning". The Journal of Environment & Development. 16 (2): 207–226. doi:10.1177/1070496507301064. S2CID 54535379.
Shrivastava, Rahul; Heinen, Joel (2005). "Migration and Home Gardens in the Brahmaputra Valley, Assam, India". Journal of Ecological Anthropology. 9: 20–34. doi:10.5038/2162-4593.9.1.2.
แหล่งข้อมูลอื่น

เว็บไซต์ทางการของกาซีรังคา เก็บถาวร 2022-06-19 ที่ เวย์แบ็กแมชชีน
"Kaziranga Centenary 1905–2005". คลังข้อมูลเก่าเก็บจากแหล่งเดิมเมื่อ 14 February 2008.
"World Conservation Monitoring Centre". คลังข้อมูลเก่าเก็บจากแหล่งเดิมเมื่อ 2007-03-22.
Department of Environment and Forests (Government of Assam)–Kaziranga
Chaity- A legend of Human-Animal bondage by Abhishek Chakraborty
Best things to do in Kaziranga National Park
Rhino census in India's Kaziranga park counts 12 more
| ด ค กแหล่งมรดกโลกในประเทศอินเดีย |
| --- | --- | --- |
| ทางวัฒนธรรม |  ป้อมอาครา  ถ้ำอชันตา  ทัชมาฮาล  ถ้ำเอลโลรา  กลุ่มโบราณสถานแห่งมหาพลิปุรัม  เทวาลัยพระอาทิตย์ โกณารัก  โบสถ์และคอนแวนต์แห่งกัว  กลุ่มโบราณสถานแห่งขชุราโห  กลุ่มศาสนสถานแห่งหัมปี  ฟเตหปุระสีกรี  ถ้ำเอลิฟันตา  หมู่มหาเทวสถานโจฬะที่มีชีวิต  กลุ่มโบราณสถานแห่งปัฏฏทกัล  พุทธสถานที่สาญจี  ที่ไว้พระบรมศพของจักรพรรดิหุมายูง  กุตุบมีนาร์และโบราณสถาน เดลี  ทางรถไฟสายภูเขาแห่งอินเดีย  กลุ่มวัดมหาโพธิที่พุทธคยา  เพิงหินภีมเพฏกา  สถานีปลายทางฉัตรปติศิวาจี (สถานีปลายทางวิกตอเรียเดิม)  อุทยานโบราณคดีจัมปาเนร์-ปาวาครห์  ป้อมแดง  ชันตรมันตระ ชัยปุระ  หมู่ป้อมเนินแห่งรัฐราชสถาน  รานี-กี-วาว (บ่อน้ำขั้นบันไดของพระราชินี) ที่ปาฏัณ รัฐคุชราต  แหล่งโบราณคดีนาลันทามหาวิหาร (มหาวิทยาลัยนาลันทา) นาลันทา พิหาร  จัณฑีครห์แคปิตอลคอมเพล็กซ์ (ส่วนหนึ่งของงานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่)  นครประวัติศาสตร์อะหมดาบาด  กลุ่มอาคารกอทิกวิกตอเรียและอลังการศิลป์แห่งมุมไบ  เมืองชัยปุระ ราชสถาน  กากติยารุทเรศวรมนเทียร (รามัปปามนเทียร) เตลังคานา  โธฬาวีรา นครอารยธรรมฮารัปปา  ศานตินิเกตัน  กลุ่มปูชนียสถานของชาวโหยสฬะ  ไมดาม – ระบบเนินดินฝังศพของราชวงศ์อาหม  |  |
| ทางธรรมชาติ |  อุทยานแห่งชาติกาซีรังคา  อุทยานแห่งชาติเกวลาเทวะ  เขตรักษาพันธุ์สัตว์ป่ามานสะ  อุทยานแห่งชาติสุนทรวัน  อุทยานแห่งชาตินันทาเทวีและพนมบุปผา  เทือกเขาฆาฏตะวันตก  อุทยานแห่งชาติหิมาลัยใหญ่  |  |
| ผสม |  อุทยานแห่งชาติคังเซนซุงกา  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ สถานที่ 
อื่น ๆ:  IdRef
อีนิด ไบลตัน

| อีนิด แมรี ไบลตัน |
| --- | --- |
ภาพของอีนิด ไบลตัน
เกิด: 11 สิงหาคม พ.ศ. 2440 ลอนดอน อังกฤษ สหราชอาณาจักร
เสียชีวิต: 28 พฤศจิกายน พ.ศ. 2511 อังกฤษ สหราชอาณาจักร
นามปากกา: แมรี พอลล็อก
อาชีพ: นักเขียน
สัญชาติ: อังกฤษ
ช่วงเวลา: พ.ศ. 2465–2511
แนว: ผจญภัย สืบสวนสอบสวน วรรณกรรมเยาวชน เรื่องสั้น กวีนิพนธ์
เว็บไซต์
http://www.enidblytonsociety.co.uk www.enidblytonsociety.co.uk
อีนิด แมรี ไบลตัน (อังกฤษ: Enid Mary Blyton) เป็นนักเขียนชาวอังกฤษ เป็นหนึ่งในนักเขียนที่มีคนอ่านและแปลผลงานมากที่สุดในโลก ผลงานของเธอมีผู้นิยมอ่านตั้งแต่เด็กเล็กไปจนถึงเด็กโตและผู้ใหญ่ หนังสือที่เธอแต่งได้รับการตีพิมพ์เป็นหนังสือกว่า 700 เล่มและเรื่องสั้นกว่า 10,000 เรื่อง ได้รับการแปลไปแล้วเกือบ 90 ภาษา ในกว่า 30 ประเทศทั่วโลก เรื่องที่เธอแต่งนั้น โด่งดังมาทั่วโลกกว่าครึ่งศตวรรษ
วัยเด็ก

อีนิดเกิดที่กรุงลอนดอน ประเทศอังกฤษ ณ วันที่ 11 สิงหาคม พ.ศ. 2440 เป็นบุตรีคนโตสุดในจำนวนพี่น้อง 3 คน ในวัยเด็กครอบครัวของเธอส่งเสริมให้อีนิดเล่าเรียนในโรงเรียนสอนดนตรีเพราะเห็นว่าเธอมีพรสวรรค์ด้านดนตรี ดังนั้นเธอจึงเข้าเรียนในโรงเรียนสอนดนตรี แต่อีนิดสนใจการเขียนบทความ เรื่องสั้น และโคลงกลอนมากกว่า ต่อมาครอบครัวของอีนิดย้ายกันไปอยู่ ที่เมืองเบกเคนแฮม และที่นี่ น้องชายทั้งสองคนของเธอ แฮนลีกับคาเรย์ (Hanly and Carey) เกิดขึ้น อีนิดชอบอ่านหนังสือของพ่อเธอมาก เรื่องโปรดของเธอคือ อลิซในแดนมหัศจรรย์ โดยลิวอิส คาร์รอลล์ ต่อมาเมื่อเธออายุสิบสามปี พ่อกับแม่ของเธอย้ายกันไปอยู่  แม่ของเธอพาลูกทั้งสามไปด้วย แต่พ่อของอีนิดที่ทำธุรกิจเสื้อผ้าในกรุงลอนดอน จะเป็นคนออกค่าเล่าเรียนให้ลูก ๆ รวมทั้งส่งเงินให้แก่ครอบครัวอีนิดด้วย  เธอจึงยังคงผูกพันกับทั้งพ่อและแม่ของเธอ
เริ่มชีวิตนักเขียน

เมื่ออีนิดอายุได้ 14 ปี เธอชนะการประกวดเขียนบทกวีเด็กที่โรงเรียน รางวัลที่เธอได้มานี้ เป็นแรงผลักดันและจูงใจให้เธอส่งบทกลอนและบทความไปยังนิตยสารต่าง ๆ เมื่อเธออายุ 20 ปี บทความของเธอก็ได้ตีพิมพ์เป็นครั้งแรกในนิตยสาร Nash's Magazine หนังสือรวมบทกลอนเล่มแรกของอีนิดได้รับการตีพิมพ์ออกมา ใช้ชื่อว่า Child Whispers ใน พ.ศ. 2465 ในระหว่างนั้นอีนิดทำงานเป็นคุณครูในโรงเรียนอนุบาลของตัวเอง เธอให้เหตุผลว่าจะได้มีเวลามาเขียนหนังสือ แต่ทว่า เธอสอนอยู่ได้เพียงแต่ 5 ปี อีนิดก็เปลี่ยนอาชีพตัวเองมาเป็นนักเขียนเต็มตัว
นักเขียนขวัญใจคุณครู

พ.ศ. 2469 อีนิดได้เป็นบรรณาธิการนิตยสารสำหรับเด็กชื่อ Sunny Stories พร้อมกับเป็นนักเขียนให้แก่นิตยสาร Teacher's World บทละคร และบทเพลงที่เธอแต่งขึ้นนี่เองกลายเป็นที่นิยมกันมากในหมู่คณะคุณครู และคุณครูเหล่านี้ก็ได้นำไปสอนกับเด็กๆในโรงเรียนด้วย  หนังสือของเธอในช่วงนี้จะเน้นผู้อ่านที่เป็นเด็กเล็ก อย่างเช่น เทพนิยาย เรื่องเกี่ยวกับธรรมชาติและเธอก็นำนิทานพื้นบ้าน นิทานคลาสสิกมาเล่าใหม่ด้วย เช่น Fun-time Stories หรือ Bedtime-Stories เป็นต้น (นิทานแสนสนุกและนิทานก่อนนอน) ความสามารถพิเศษที่น่าทึ่งของเธอก็คือ เธอสามารถเขียนหนังสือได้ 10000–12000 คำต่อวัน  จึงไม่น่าที่จะประหลาดใจที่ผลงานของเธอได้รับการตีพิมพ์ออกมาอย่างมากมายในเวลาไม่นาน
ประสบความสำเร็จ

ไบลตัน เริ่มเปลี่ยนแนวทางการเขียน มาเขียนหนังสือสำหรับเด็กโต ซึ่งในเวลาต่อมาวรรณกรรมแนวนี้กลายเป็นเอกลักษณ์ของตัวเธอ ส่วนมากจะเป็นเรื่องประเภทลึกลับ สืบสวน ผจญภัย หรือชีวิตวัยเรียน เธอมักแต่งเป็นชุดยาว เล่มแรกที่ถูกตีพิมพ์คือ The Secret Island (เกาะลึกลับ) ในปีพ.ศ. 2481 (ในช่วงรัตนโกสินทร์ตอนปลายรัชกาลที่ 7)
หลังจากนั้นผลงานเขียนของเธอในแนวเดียวกันก็สร้างชื่อเสียงให้แก่เธอก็ตามมาเรื่อย ๆ เรื่องที่โด่งดังที่สุดคือ The Famous Five (5สหายผจญภัย) ที่มีทั้งหมด 21 ตอน ถูกนำไปสร้างเป็นละครชุดทางโทรทัศน์ถึง 2 ครั้ง นอกจากผลงานของเธอยังมีชุดอื่นๆอีกมากมาย เช่น The Secret Seven (7สหายนักสืบ), The Adventure Series (สี่สหายผจญภัย), The Secret Series (ผจญภัยไขความลับ), Malory Tower, St. Claire's School,The Mystery series (6สหายไขปริศนา),The Naughtiest Girl (เก่ง แก่น กล้า),The Six Cousins (ผจญภัยในบ้านไร่) และอื่น ๆ อีกมากมายที่เป็นที่นิยมกันมาก
ความสำเร็จยังคงต่อเนื่อง

พ.ศ. 2482 เกิดสงครามโลกครั้งที่ 2ขึ้น การพิมพ์หนังสือถูกจำกัด แต่เธอก็ยังคงเขียนหนังสือออกมาอย่างต่อเนื่อง อีนิดย้อนกลับไปเขียนงานสำหรับเด็กเล็กอีกครั้ง โดยออกหนังสือชื่อ Little Noddy Goes to Toyland ซึ่งผลลัพธ์ก็น่าประทับใจมาก ทำให้ Noddy ตัวเอกของเรื่องกลายเป็นขวัญใจคุณหนู ๆ และถูกนำไปสร้างเป็นการ์ตูนชุดทางโทรทัศน์ (ซึ่งปัจจุบันนี้ก็ยังมีอยู่)
ต่อมาในพ.ศ. 2495 อีนิดลาออกจากนิตยสาร Sunny Series เพื่อมาออกนิตยสารของตัวเอง โดยใช้ชื่อนิตยสารว่า Enid Blyton ในช่วงทศวรรษที่ 50 หนังสือของอีนิด ไบลตัน ถูกวิพากษ์วิจารณ์อย่างหนักจากนักวิจารณ์และบรรณารักษ์ทั่วไป ในแง่การใช้ภาษาว่าไม่ส่งเสริมความรู้ด้านคำศัพท์แก่เด็กเลย แต่ในที่สุดคำติเตียนเหล่านั้นก็ไร้ผล เพราะทุกคนรู้ดีว่าหนังสือของเธอสามารถทำให้เด็กทั้งชายและหญิง เด็กเล็กเด็กโต แม้กระทั่งผู้ใหญ่เองหันมารักการอ่านได้
บั้นปลายชีวิต

นิตยสาร Enid Blyton ปิดตัวลงใน พ.ศ. 2502 เนื่องจากเธอมีอายุมากแล้วกอปรกับที่เธอป่วยโรคเรื้อรังอีกด้วย ดังนั้นในช่วงทศวรรษที่ 60 (พ.ศ. 2503–2513) เธอจึงไม่ค่อยได้เขียนหนังสืออีก  ในที่สุด อีนิด ไบลตันก็จากโลกนี้ไปอย่างสงบในวันที่ 28 พฤศจิกายน พ.ศ. 2511 ขณะนอนหลับ ที่บ้านพักคนชรา Hampsted ผลงานที่เธอฝากไว้กับโลกมีมากว่า 700 เรื่อง ซึ่งยังคงได้รับการตีพิมพ์ต่อไปทั่วโลกจนถึงทุกวันนี้ นักจิตวิทยาคนหนึ่งเคยกล่าวถึงเธอไว้ว่า "ไบลตันเป็นเด็ก คิดเหมือนเด็ก และเขียนเหมือนเด็ก"
ผลงาน

หนังสือชุด ห้าสหายผจญภัย หกสหายไขปริศนา สี่สหายผจญภัย ผจญภัยไขความลับ  เจ็ดสหายนักสืบ และ ซนแกร่งกล้า และผจญภัยในบ้านไร่ได้รับการตีพิมพ์เป็นภาคภาษาไทยแล้วจากสำนักพิมพ์ต่างๆ นอกจากนี้ ยังมีภาษาอื่นๆอีกมากมายที่ได้รับการตีพิมพ์ เช่น สำนักพิมพ์ แมกมิลแลน สำนักพิมพ์ ฮอดเดอร์ เป็นต้น หนังสือของอีนิด ไบลตัน ได้รับการตอบรับทั้งจากเด็กและผู้ใหญ่เป็นอย่างดียิ่ง ปัจจุบันนี้ คนอังกฤษเกือบทั้งประเทศรู้จัก อีนิด ไบลตันในประเทศไทยนั้น สำนักพิมพ์นานมีบุ๊คส์และสำนักพิมพ์เอ็กมอนต์ ได้จัดพิมพ์หนังสือเล่มต่างๆของ อีนิด ไบลตัน ขึ้น ประกอบด้วยหนังสือชุดต่างๆดังนี้
ผลงาน > ชุดหกสหายไขปริศนา (The Mysteries Series)

ตัวละครหลักในเรื่องนี้ ได้แก่ เด็ก5 คน คือ เฟรดเดอริก พิพ ลาร์รี เดซี เบทส์ และสุนัขหนึ่งตัวคือ บัตเตอร์พันธุ์สกอตตี กับตำรวจชื่อว่า ธีโอฟีลัส กูน
ไขปริศนาคดีวางเพลิง
ตามรอยแมวหาย
ความลับห้องปริศนา
จดหมายลึกลับ
ปริศนาในห้องหุ่น
ปริศนาในบ้านร้าง
คดีบุรุษในชุดแมว
จับโจรล่องหน
เจ้าชายผู้สาบสูญ
ความลับในถุงผ้า
เงินหายไปไหน
คดีโจรกรรมภาพเขียน
ตามรอยนักโทษปริศนา
ไขข้อความปริศนา
ปริศนาในหอคอย
ผลงาน > ชุดผจญภัยไขความลับ (The Secret Series)

ผจญภัยบนเกาะลึกลับ
ความลับในหอคอย
ภูเขาลึกลับ
บุกป่ามรณะ
ความลับปราสาทจันทรา
ผลงาน > ชุดผจญภัยในบ้านไร่ (The Six Cousins)

ความลับชวนฉงน
ชีวิตใหม่อันแสนสุข
ผลงาน > ชุดห้าสหายผจญภัย (The Famous five)

บทความหลัก: ห้าสหายผจญภัย
ตัวละครหลักในเรื่องนี้ได้แก่ จูเลียน ดิ๊ก แอนน์ จอร์จ และสุนัขชื่อ ทิโมธี กับการผจญภัยอันสนุกสนาน ตลอด 21 เล่ม
เกาะมหาสมบัติ
ผจญภัยในเส้นทางลับ
แผนลักพาตัว
ทลายแผนค้าของเถื่อน
ละครสัตว์มหาภัย
สูตรลับเกาะเคอร์ริน
ล่ารถไฟปีศาจ
ตัวประกันสุดแสบ
เพื่อนคู่แค้น
ทะเลสาบปริศนา
ปราสาทลึกลับ
ผจญภัยในหอร้าง
หมอกลึกลับ
บ้านชุลมุน
ปริศนาขุมทรัพย์โรมัน
ความลับฟาร์มผีเสื้อ
ภูเขามหาภัย
อุโมงค์ลึกลับ
สมบัติใต้ทะเล
เกาะมหาภัย
ปริศนาบนหอคอย
ผลงาน > ชุด สี่สหายผจญภัย (The Adventure Series)

บทความหลัก: สี่สหายผจญภัย
ตัวละครหลักในเรื่องนี้ได้แก่ แจ๊ค (Jack), ฟิลิป (Phillip), ลูซี-แอนน์ (Lucy-Ann),ไดน่า (Dina) และตำรวจชื่อ บิล คันนิงแฮม (Bill Kunningham)
สี่สหายผจญภัยอุโมงค์ลับใต้ทะเล
สี่สหายผจญภัยปราสาทร้าง
สี่สหายผจญภัยหุบเขามรณะ
สี่สหายผจญภัยกลางทะเลลึก
สี่สหายผจญภัยภูเขาทมิฬ
สี่สหายผจญภัยเกาะมหาสมบัติ
สี่สหายผจญภัยละครสัตว์อันตราย
สี่สหายผจญภัยแม่น้ำมหาภัย
ผลงาน > ชุด เจ็ดสหายนักสืบ (The Secret Seven)

ในเรื่องนี้มีทั้งหมด 15 เล่ม ตัวละครในเรื่องนี้ได้แก่ ปีเตอร์ (Peter),เจเน็ต (Janet),แพม (Pam),บาร์บารา (Barbara),แจ็ค (Jack), โคลิน (Colin), จอร์จ (George) และ สแคมเปอร์ (Scamper) ชุดเจ็ดสหายนักสืบนี้ แต่งในปี พ.ศ. 2492
เคหาสน์ร้าง (The Rockingdown Mystery)
แก๊งมือเขียว (The Rilloby Fair Mystery)
ระฆังมหัศจรรย์ (Ring o' Bells Mystery)
ปราบจารชน (The Rubadub Mystery)
มนุษย์หิมะ (The Rat-a-Tat Mystery)
โรงแรมปริศนา (The Ragamuffin Mystery)
ตารางเวลา

| 0 | 1 | 2 | 3 |
| --- | --- | --- | --- |
| พุทธศักราช | คริสต์ศักราช | เหตุการณ์สำคัญในชีวิตอีนิด ไบลตัน และของโลก | อายุของอีนิด ไบลตัน (ปี) |
| พ.ศ. 2440 | ค.ศ. 1897 | อีนิด ไบลตันถือกำเนิดขึ้นที่กรุงลอนดอน สหราชอาณาจักร | 0 |
| พ.ศ. 2450 | ค.ศ. 1907 | อีนิดไปเรียนที่โรงเรียน เซนต์คริสโตเฟอร์สำหรับผู้หญิงในเมือง เบคเคนแฮม | 10 |
| พ.ศ. 2453 | ค.ศ. 1910 | พ่อกับแม่ของเธอย้ายกันอยู่ | 13 |
| พ.ศ. 2459 | ค.ศ. 1916 | อีนิดไปเรียนและทดสอบด้านการเป็นครูรวมทั้งศึกษาด้วยก่อนที่จะมาเป็นครู | 19 |
| พ.ศ. 2462 | ค.ศ. 1919 | เปลี่ยนอาชีพเป็นครูไปสอนที่โรงเรียนอนุบาลแห่งหนึ่งในเมืองเคนต์ | 22 |
| พ.ศ. 2465 | ค.ศ. 1922 | หนังสือเล่มแรกของเธอเรื่อง Child Whispers ตีพิมพ์ขึ้น | 25 |
| พ.ศ. 2467 | ค.ศ. 1924 | แต่งงานกับ ฮิวจ์ พอลล็อก (Hugh Pollock) | 27 |
| พ.ศ. 2469 | ค.ศ. 1926 | ย้ายไปอาศัยอยู่ที่กระท่อม เอลฟิน (Elfin Cottage) | 29 |
| พ.ศ. 2472 | ค.ศ. 1929 | ย้ายไปอาศัยอยู่ที่ Old Thatch | 32 |
| พ.ศ. 2474 | ค.ศ. 1931 | ให้กำเนิดบุตรีคนแรก ชื่อ กิลเลียน (Gillian) | 34 |
| พ.ศ. 2478 | ค.ศ. 1935 | ให้กำเนิดบุตรีคนที่สอง ชื่อ อิโมเกน (Imogen) | 38 |
| พ.ศ. 2481 | ค.ศ. 1938 | ย้ายไปอาศัยอยู่ที่ Green Hedges และหนังสือ ผจญภัยบนเกาะลึกลับก็ได้ปรากฏในสายตานักอ่านเป็นครั้งแรก | 41 |
| พ.ศ. 2482 | ค.ศ. 1939 | สงครามโลกครั้งที่ 2 อุบัติขึ้น กำเนิดเรื่อง Mary Mouse | 42 |
| พ.ศ. 2485 | ค.ศ. 1942 | วรรณกรรมชุด "ห้าสหายผจญภัย" ถือกำเนิดขึ้น หย่าร้างกับ ฮิวจ์ พอลล็อก (Hugh Pollock) | 45 |
| พ.ศ. 2486 | ค.ศ. 1943 | แต่งงานใหม่กับ เคนเน็ต ดาร์เรล วอเตอร์ (Kenneth Darrell Waters) | 46 |
| พ.ศ. 2488 | ค.ศ. 1945 | จบสงครามโลกครั้งที่สอง ประเทศอเมริกาทิ้งระเบิดปรมาณูลงในประเทศญี่ปุ่นสองจังหวัด คือ จังหวัดฮิโรชิม่า และจังหวัดนางาซากิ | 48 |
| พ.ศ. 2492 | ค.ศ. 1949 | พบศิลปินชาวดัชต์ ชื่อว่า ฮาร์มเซน วาน เดอ บีค (Harmsen Van Der Beek) ช่วยอีนิดวาดภาพ กำเนิดเรื่อง น๊อดดี้ และหนังสือเรื่องเจ็ดสหายนักสืบได้จัดพิมพ์ขึ้น | 52 |
| พ.ศ. 2510 | ค.ศ. 1967 | เคนเน็ต ดาร์เรล วอเตอร์ สามีคนที่สองของเธอเสียชีวิต | 70 |
| พ.ศ. 2511 | ค.ศ. 1968 | อีนิด ไบลตันจากโลกนี้ไปอย่างสงบ | 71 |
ดูเพิ่ม

ห้าสหายผจญภัย
สี่สหายผจญภัย
แหล่งข้อมูลอื่น

enidblytonsociety.co.uk
enidblyton.co.uk
enidblyton.net
ภาพจากหนังสือเรื่อง The Magic Faraway Tree
ภาพปกหนังสือ ชุด เจ็ดสหายนักสืบ
ภาพบ้านของ อีนิด ไบลตัน
อุทยานแห่งชาติครูเกอร์

อุทยานแห่งชาติครูเกอร์ยามเย็น
อุทยานแห่งชาติครูเกอร์  (อังกฤษ: Kruger National Park)  เดิมคือ เขตสงวนล่าสัตว์ซาบี (Sabi Game Reserve) ตั้งอยู่ทางด้านตะวันออกเฉียงเหนือของประเทศแอฟริกาใต้ ซึ้งชื่อเพื่อเป็นเกียรติแก่ พอล ครูเกอร์ ประธานาธิบดีแห่งสาธารณรัฐทรานส์เวล นับเป็นอุทยานแห่งใหญ่ที่แห่งหนึ่ง  และเป็นมรดกโลกทางธรรมชาติตามประกาศของยูเนสโก
อุทยานแห่งชาติครูเกอร์ก่อตั้งในปี ค.ศ. 1926 มีพื้นที่ 20,000 ตารางกิโลเมตร (7,523 สแควร์ไมล์) หรือ 12,500,000 ไร่จากจุดใต้สุดถึงจุดเหนือสุดมีระยะทางประมาณ 560 กิโลเมตร
สัตว์ป่าและพันธุ์พืช

ต้นไม้และพันธุ์พืช 336 ชนิด
สัตว์เลี้ยงลูกด้วยนมอย่างน้อย 147 ชนิด
นก 507 ชนิด
สัตว์เลื้อยคลาน 114 ชนิด
ปลา 49 ชนิด
สัตว์สะเทินน้ำสะเทินบก 34 ชนิด
ประชากรสัตว์ป่า

การสำรวจในปี ค.ศ. 2005 พบว่าอุทยานครูเกอร์มี
อิมพาลา 101,000 ตัว
ควายป่า 31,060 ตัว
ม้าลาย 21,100 ตัว
ช้างแอฟริกา 12,470 ตัว
แรดขาว 6,940 ตัว
ยีราฟ 6,700 ตัว
หมาป่าไฮยีน่า ประมาณ 2,500 ตัว
สิงโต ประมาณ 2,000 ตัว
เสือดาว ประมาณ 1,000 ตัว
อุทยานครูเกอร์ให้สัมปทานแก่เอกชนในการบริหารจัดการพื้นที่บางส่วนของอุทยาน ปัจจุบันเป็นสถานที่ท่องเที่ยวที่มีชื่อเสียงแห่งหนึ่งของทวีปแอฟริกา และประเทศแอฟริกาใต้
นอกจากนี้แล้วยังเป็นแหล่งอาศัยถิ่นเดียวและถิ่นสุดท้ายของสิงโตขาว ซึ่งไม่ใช่สิงโตเผือก แต่เป็นสิงโตที่มีสีผิวและขนทั้งลำตัวขาวซึ่งเป็นผลมาจากพันธุกรรม
แหล่งข้อมูลอื่น

เว็บไซต์อย่างเป็นทางการของอุทยาน (อังกฤษ)
แผนที่และภาพถ่ายทางอากาศของ อุทยานแห่งชาติครูเกอร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
23°56′20″S 31°27′38″E﻿ / ﻿23.938872°S 31.460693°E﻿ / -23.938872; 31.460693
อีเอ สปอร์ตส์ ฟีฟ่า ซูเปอร์สตาร์ส

อีเอ สปอร์ตส์ ฟีฟ่า ซูเปอร์สตาร์ส (อังกฤษ: EA Sport FIFA Superstars) เป็นเกมแนวบริหารทีมฟุตบอลบนเฟซบุ๊ก ของบริษัท เพลย์ฟิช และอีเอ สปอร์ตส ผู้เล่นสามารถบริหารทีมฟุตบอลของตนเองได้ด้วยการฝึกซ้อมผู้เล่นในทีม ซื้อผู้เล่น แล้วไปแข่งขันในทีมต่างๆ เกมถูกเปิดตัวในวันที่ 10 มิถุนายน 2553 ซึ่งเป็นวันก่อนการแข่งขันฟุตบอลโลก 2010
ลักษณะของเกม

ผู้เล่นที่เข้าใหม่จะได้รับการ์ดผู้เล่น 12 ใบ เป็นการ์ดทองแดง 11 ใบ และการ์ดเงิน 1 ใบ โดยจะมีผู้ช่วยสอนวิธีการเล่น ผู้เล่นสามารถคลิก Skip เพื่อหยุดการสอน ซึ่งกองหน้า 1 คนเป็นกองกลาง ให้คลิกที่ Manage แล้วลากการ์ดเงินไปวางแทนการ์ดผิดตำแหน่ง (ตัวเลขสีแดง)
สำหรับการ์ดผู้เล่นในเกมนี้ มุมซ้ายบนจะเป็นดาวเรตติง และตำแหน่งของผู้เล่น ตรงกลางเป็นภาพของผู้เล่น และธงบอกสัญชาติของผู้เล่น ตามด้วยชื่อผู้เล่น และข้อมูลระดับความสามารถของผู้เล่น เมื่อชี้ที่การ์ดค้างไว้ จะมีปุ่มขึ้นมาให้กดเพื่อชอบผู้เล่น หากชอบผู้เล่นที่ไม่มีในทีม เข้าไปใน National Leagues เลือกลีกจากนั้นชี้ที่โลโก้ทีมเพื่อชอบทีม หรือคลิกที่โลโก้แล้วชี้ผู้เล่นเพื่อชอบผู้เล่น
สีของดาวเรตติงและตัวเลขสามารถบอกระดับของผู้เล่นได้
ลักษณะของเกม > สีของดาวและสีของตัวเลข

การ์ดผู้เล่นสามารถหาซื้อได้จาก Store การเปิดการ์ดผู้เล่น 1 ครั้งจะได้รับการ์ด 5 ใบเสมอ
| การ์ดระดับ | สีของดาว | สีของตัวเลข | ระดับเรตติงผู้เล่น | ราคา |
| --- | --- | --- | --- | --- |
| การ์ดผู้เล่นทองแดง (Bronze Transfers) | ทองแดง | ดำ | 65 หรือต่ำกว่า | 10000 เหรียญหรือ 8 แคช |
| การ์ดผู้เล่นเงิน (Silver Transfers) | เงิน | ดำ | 66-74 | 25000 เหรียญหรือ 20 แคช |
| การ์ดผู้เล่นทอง (Gold Transfers) | ทอง | ดำ | 75 ขึ้นไป | 65000 เหรียญ (ปลดล็อกเลเวล 10) หรือ 60 แคช |
| การ์ดทองแบบพิเศษ (Gold Plus Transfers)‡ | ทอง | ฟ้า | 80+ 1 ใบ และอีก 4 ใบเป็น 75+ | 250000 เหรียญ (ปลดล็อกเลเวล 15) หรือ 90 แคช |
| การ์ดทองอีไลท์ (Elite Transfers)‡ | ทอง | ม่วง | 85+ 1 ใบ 80+ 1 ใบ และอีก 3 ใบเป็น 75+ | 140 แคช |
‡ การ์ดทองทั้ง 2 แบบนี้สามารถหาได้จากแพคการ์ดทองธรรมดาได้
การยิงจุดโทษ

การยิงจุดโทษในเกมนี้ทำโดยการเลือกผู้เล่นที่ยิงเก่งที่สุด แล้วคลิกที่ลูกบอล ลากทิศทางการยิง แล้วคลิกเพื่อยิง การยิงจุดโทษในเกมนี้มี 2 แบบคือ
การยิงจุดโทษ > ยิงจุดโทษจริง (Penalty Shootout)

จะเกิดขึ้นเมื่อเสมอเกมนัดอุ่นเครื่อง ต้องยิงเข้าประตูเพื่อชนะเกมนั้นๆ
การยิงจุดโทษ > ซ้อมยิงจุดโทษ (Shootout Practice)

ยิงในร้านค้า ใช้เงิน 5800 เหรียญหรือ 3 แคช การยิงด้วยเหรียญใช้ได้เฉพาะครั้งเดียวต่อวันเท่านั้น ยิงเข้าเพื่อรับบัตรเกมลีก จะต้องยิงกับผู้รักษาประตูเรตติง 80+ ขึ้นไป
การแก้ไขข้อมูลของทีม

คลิกที่โลโก้ทีม จะพบเห็นโลโก้ที่เกมออกแบบไว้ให้ ชื่อทีมเริ่มต้นที่ชื่อว่า My Team และให้สัญชาติแอลเบเนีย คลิกเพื่อเปลี่ยนชื่อทีม และเปลี่ยนสัญชาติของทีม (ไม่มีประเทศไทยและประเทศอาเซียนทุกประเทศ) และออกแบบโลโก้ โลโก้จริงจะปลดล็อกเมื่อซื้อจาก Be a Fan
ตัวทำนายการแข่งขัน (Match of the Week Predictor)

ปลดล็อกในช่วงสุดสัปดาห์จนถึงเวลาแข่งขัน ระบบจะเลือกคู่ที่จะแข่งขันจริงให้ 1 คู่และทำนายถูกต้องจะได้รับรางวัลเป็นเหรียญ และบัตรเกมลีก
รางวัลและการปลดล็อกในเลเวล 5

ผู้เล่นในเลเวล 5 จะปลดล็อกข้อเสนอเกี่ยวกับผู้เล่น (ปรากฏด้านขวามือ), ผู้เล่นประจำสัปดาห์ (Players of the Week) ด้านล่างและการ์ดผู้เล่นทองฟรี 5 ใบ แต่ยังไม่ปลดล็อกการซื้อการ์ดผู้เล่นทองในร้านค้า
บอลลูนโฆษณาในเกมโฮเต็ล ซิตี้

ฟีฟ่า ซูเปอร์สตาร์ส ได้มีการโฆษณาในเกมโฮเต็ล ซิตี้ (Hotel City) ของค่ายเดียวกัน โดยนำบอลลูนที่มีโลโก้ไปลอยที่ด้านขวาของทุกโรงแรมในเกม คลิกที่บอลลูนเพื่อเข้าไปเล่นได้
อุทยานโบราณคดีจัมปาเนร์-ปาวาครห์

| แหล่งมรดกโลกโดยยูเนสโก |
| --- | --- |
มัสยิดจามา จัมปาเนร์
ที่ตั้ง: อำเภอปัญจมหัล รัฐคุชราต ประเทศอินเดีย
เกณฑ์พิจารณา: วัฒนธรรม: (iii), (iv), (v), (vi)
อ้างอิง: 1101
ขึ้นทะเบียน: 2004 (สมัยที่ 28th)
พื้นที่: 1,328.89 ha (3,283.8 เอเคอร์)
พื้นที่กันชน: 2,911.74 ha (7,195.1 เอเคอร์)
พิกัด: 22°29′N 73°32′E﻿ / ﻿22.483°N 73.533°E﻿ / 22.483; 73.533
ที่ตั้งอุทยานโบราณคดีจัมปาเนร์-ปาวาครห์ ในรัฐคุชราตแสดงแผนที่รัฐคุชราตอุทยานโบราณคดีจัมปาเนร์-ปาวาครห์ (ประเทศอินเดีย)แสดงแผนที่ประเทศอินเดีย
อุทยานโบราณคดีจัมปาเนร์-ปาวาครห์ (อังกฤษ: Champaner-Pavagadh Archaeological Park) เป็นแหล่งมรดกโลกของยูเนสโก ตั้งอยู่ในอำเภอปัญจมหัล รัฐคุชราต ประเทศอินเดีย พื้นที่กว่า 1,329 เฮกตาร์ (3,280 เอเคอร์) และพื้นที่บัฟเฟอร์อีก 2,812 เฮกตาร์ (6,950 เอเคอร์) โดยรอบ ในนครประวัติศาสตร์จัมปาเนร์ ซึ่งตั้งขึ้นโดยวันราช จาวทา ราชาองค์สำคัญแห่งจักรวรรดิจาวทาในศตวรรษที่ 8 ชื่อของเมืองนั้นตั้งตามมิตรสหายและนายพลจัมปา หรือต่อมารู้จักในชื่อ จัมปาราช สิ่งก่อสร้างในอุทยานโบราณคดีมีตั้งแต่แหล่งโบราณคดียุคทองแดง, ป้อมปราการบนเนินจากสมัยราชธานีศาสนาฮินดู ไปจนถึงซากปรักหักพังจากยุครัฐคุชราตในศตวรรษที่ 16 โบราณสถานมีตั้งแต่วัง, ประตูเมือง, ซุ้มประตู, มัสยิด, ที่ไว้ศพ, วิหาร, ที่อยู่อาศัย, สิ่งก่อสร้างเพื่อการเกษตร และสิ่งก่อสร้างทางชลประทาน เช่น ชลาคารกับเขื่อน ที่มีอายุตั้งแต่ศตวรรษที่ 8 ถึง 14
การเปลี่ยนผ่านจากวัฒนธรรมและสถาปัตยกรรมฮินดูไปสู่วัฒนธรรมอิสลามและสถาปัตยกรรมอิสลามในปลายศตวรรษที่ 15 ถึงต้นศตวรรษที่ 16 นั้นเดป็นเอกลักษณ์โดดเด่นหนึ่งของโบราณสถานที่นี่ หมู่โลราณสถานทั้งหลายได้รับสถานะแหล่งมรดกโลกของยูเนสโกในปี 2004
แหล่งข้อมูลอื่น

UNESCO Fact Sheet
A forgotten city - Champaner Pavagadh Archaeological Park
Photos of Champaner
| ด ค กแหล่งมรดกโลกในประเทศอินเดีย |
| --- | --- | --- |
| ทางวัฒนธรรม |  ป้อมอาครา  ถ้ำอชันตา  ทัชมาฮาล  ถ้ำเอลโลรา  กลุ่มโบราณสถานแห่งมหาพลิปุรัม  เทวาลัยพระอาทิตย์ โกณารัก  โบสถ์และคอนแวนต์แห่งกัว  กลุ่มโบราณสถานแห่งขชุราโห  กลุ่มศาสนสถานแห่งหัมปี  ฟเตหปุระสีกรี  ถ้ำเอลิฟันตา  หมู่มหาเทวสถานโจฬะที่มีชีวิต  กลุ่มโบราณสถานแห่งปัฏฏทกัล  พุทธสถานที่สาญจี  ที่ไว้พระบรมศพของจักรพรรดิหุมายูง  กุตุบมีนาร์และโบราณสถาน เดลี  ทางรถไฟสายภูเขาแห่งอินเดีย  กลุ่มวัดมหาโพธิที่พุทธคยา  เพิงหินภีมเพฏกา  สถานีปลายทางฉัตรปติศิวาจี (สถานีปลายทางวิกตอเรียเดิม)  อุทยานโบราณคดีจัมปาเนร์-ปาวาครห์  ป้อมแดง  ชันตรมันตระ ชัยปุระ  หมู่ป้อมเนินแห่งรัฐราชสถาน  รานี-กี-วาว (บ่อน้ำขั้นบันไดของพระราชินี) ที่ปาฏัณ รัฐคุชราต  แหล่งโบราณคดีนาลันทามหาวิหาร (มหาวิทยาลัยนาลันทา) นาลันทา พิหาร  จัณฑีครห์แคปิตอลคอมเพล็กซ์ (ส่วนหนึ่งของงานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่)  นครประวัติศาสตร์อะหมดาบาด  กลุ่มอาคารกอทิกวิกตอเรียและอลังการศิลป์แห่งมุมไบ  เมืองชัยปุระ ราชสถาน  กากติยารุทเรศวรมนเทียร (รามัปปามนเทียร) เตลังคานา  โธฬาวีรา นครอารยธรรมฮารัปปา  ศานตินิเกตัน  กลุ่มปูชนียสถานของชาวโหยสฬะ  ไมดาม – ระบบเนินดินฝังศพของราชวงศ์อาหม  |  |
| ทางธรรมชาติ |  อุทยานแห่งชาติกาซีรังคา  อุทยานแห่งชาติเกวลาเทวะ  เขตรักษาพันธุ์สัตว์ป่ามานสะ  อุทยานแห่งชาติสุนทรวัน  อุทยานแห่งชาตินันทาเทวีและพนมบุปผา  เทือกเขาฆาฏตะวันตก  อุทยานแห่งชาติหิมาลัยใหญ่  |  |
| ผสม |  อุทยานแห่งชาติคังเซนซุงกา  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
| --- | --- |
ฐานข้อมูลการควบคุมรายการหลักฐาน :  VIAF